OpenLLM-France/wikimedia huggingface dataset:
# Diplodus argenteus caudimacula

Diplodus argenteus caudimacula és un peix teleosti de la família dels espàrids i de l'ordre dels perciformes. Pot arribar als 30 cm de llargària total. Menja algues, mol·luscs i crancs. Es troba a les costes centrals de l'Atlàntic occidental (sud de Florida, Índies Occidentals i la riba sud del Carib).

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)
* ↑ FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Dia Mundial de la Societat de la Informació

El dia d'Internet és una efemèride que se celebra el 17 de maig que es va celebrar per primera vegada el 25 d'octubre de 2005 i commemora la creació de la Unió Internacional de Telecomunicacions. Poc temps després, la Cimera Mundial de la Societat de la Informació celebrada a Tunis el novembre de 2005, va decidir proposar a l'ONU la designació del 17 de maig com el Dia Mundial de la Societat de la Informació, pel que es va moure l'anomenat Dia d'Internet.

## Objectius

Pretén donar a conèixer les possibilitats que ofereixen les noves tecnologies per millorar el nivell de vida dels pobles i dels seus ciutadans.
La iniciativa del Dia d'Internet va sorgir per iniciativa de l'Associació d'Usuaris d'Internet, a la que s'hi van sumar diferents associacions que veien amb interès el compartir en una data el que cada un fa per apropar la Societat de la Informació (SI) a tots els ciutadans.
La celebració del dia d'Internet en la seva primera edició va tenir lloc el 25 d'octubre de 2005. En aquesta data, es van dur a terme més de 400 esdeveniments a més de 8.000 emplaçaments de 31 províncies de les 17 Comunitats Autònomes. Més de 200 entitats públiques i privades van subscriure la Declaració de Principis per constituir la Societat de la Informació, en representació de més d'un milió de ciutadans.
El novembre de 2005, la II Cimera Mundial de la Societat de la Informació celebrada a Tunis, va aprovar proposar a l'Assemblea General de Nacions Unides la designació del 17 de maig com a Dia Mundial de les Telecomunicacions i de la Societat de la Informació.
A l'article 121 del document de conclusions de la Cimera Mundial de la Societat de la Informació, celebrada a Tunis el Novembre de 2005, s'afirma que:
| « | És necessari contribuir que es conegui millor Internet perquè es converteixi en un recurs mundial veritablement accessible al públic. Fem una crida perquè l'AGNU declari el 17 de maig Dia Mundial de la Societat de la Informació, que se celebrarà anualment i servirà per donar a conèixer millor la importància que té aquest recurs mundial en les qüestions que es tracten en la Cimera, en especial, les possibilitats que pot oferir l'ús de les TIC a les societats i economies, i les diferents formes de curullar la bretxa digital. | » |
El Dia d'Internet aporta una oportunitat per impulsar i afavorir l'accés a la Societat de la Informació dels no connectats i dels discapacitats. A més, aprofitant l'experiència adquirida a Espanya, es fomentarà la celebració del Dia d'Internet en altres països, posant a disposició d'aquells que estiguin interessats tot el treball, informació i metodologia desenvolupat pels que han participat en edicions anteriors.

## Referències

* ↑ «World Telecommunication Day 2006: Promoting Global Cybersecurity», 28-03-2006.
* ↑ Programa d'accions de Tunis|Tunísia per a la Societat de la Informació
* ↑ primera edició

## Enllaços externs

* Día Mundial d'Internet
* Día Mundial d'Internet Arxivat 2001-04-18 a Wayback Machine.
# Dirt: Showdown

Dirt: Showdown (estilitzat com a DiRT: Showdown) és un videojoc de curses publicat i desenvolupat per Codemasters per a Microsoft Windows, OS X, Xbox 360, PlayStation 3 i Linux. Va ser llançat el 25 de maig de 2012 a Europa i el 12 de juny a Amèrica del Nord. La versió OS X es va publicar el 4 de setembre de 2014 a Amèrica del Nord. Es va llançar el joc per a Linux el 17 d'agost de 2015. Forma part de la saga de jocs Colin McRae Rally. El joc també va ser llançat gratis a Xbox 360 com a part dels jocs Gold de Microsoft com a promoció de l'1 de gener de 2016 a 15 de gener de 2016.

## Jugabilitat

El jugador s'introdueix en una sèrie d'esdeveniments "Tour", oferint una sèrie de curses i tornejos per competir. Amb la victòria d'aquests esdeveniments s'obtenen diners com a premi pel jugador, que es poden gastar comprant cotxes nous o actualitzant-ne els existents, i obrir noves carreres. Després de completar amb èxit la final de la sèrie, es desbloqueja la següent dificultat, amb opositors més ràpids i carreres més llargues.

## Desenvolupament

El tràiler es va anunciar a YouTube l'11 de desembre de 2011. La banda sonora del tràiler va ser "Earthquake" de Labrinth.
El tràiler oficial de joc va ser llançat el 26 de gener de 2012, que va presentar la cançó "Mother of Girl" per Eighteen Nightmares al Lux. Aquesta cançó és també la pista principal del joc.

## Rebuda

El joc ha rebut crítiques mixtes, obtenint una puntuació mitjana de revisió del 72% a Metacritic.
GameSpy va escriure: "Dirt: Showdown ofereix un valor d'entreteniment a un alt preu de $50. Amb la seva física neuteritzada, zones limitades de conducció, multijugador pesat i opcions de carrera off-road disminuïdes, els aficionats a les carreres recreatius més exigents només haurien d'escriure aquest com un espot inesperat en el llançament de la saga de Codemaster Dirt."
PC Gamer va escriure: "Dirt: Showdown proporciona emocions mentre dura, però després us quedeu amb l'experiència més profunda dels seus pares".

## Referències

* ↑ «DiRT Showdown Racing Game Released Today For Linux - Phoronix». [Consulta: 10 gener 2019].
* ↑ «January's Xbox Games with Gold Revealed - IGN». [Consulta: 3 gener 2016].
* ↑ Anàlisi de la revista Play, exemplar 219, Imagine Publishing
* ↑ «DiRT Showdown» (en anglès). [Consulta: 10 gener 2019].

## Enllaços externs

* Lloc web oficial
# Dru Berrymore

Nicole Hilbig (Berlín, Alemanya, 11 d'agost de 1969) és una actriu porno alemanya coneguda amb el pseudònim de Dru Berrymore.
Va començar treballant com a escenògrafa a Los Angeles, abans de començar la seva carrera en la lluita lliure eròtica i table dance. Després, la Nicole als Estats Units a començaments dels anys 90 va ser acreditada com Dru Berrymore, i tornà a Alemanya, actuant amb Helen Duval en una sèrie porno. El 2004 va rebre, juntament amb Steven St. Croix, AnneMarie, Taylor St. Clair, Savanna Samson, Dale DaBone i Mickey G un premi AVN per la millor escena de sexe. La Nicole també va tenir petits papers a produccions dels Estats Units com Baywatch i Die Hard 2. A Alemanya, va aparèixer al reportatge de televisió Wa(h)re Liebe de VOX per a un públic més ample.
Ara per ara intenta a més de la promoció de joves talents, la comercialització directa a través del seu lloc web. Al començament començà com un experiment sexual amb serveis d'acompanyants arreu del món i també amb una distribuïdora després de ser guionista.
El seu pseudònim, Dru Berrymore, es deu a la seva semblança amb l'actriu Drew Barrymore. Va fer un petit paper sense sortir als crèdits a la pel·lícula de David Lynch Lost Highway (1997) i a Die Hard 2, en un paper fent de la secretària del capità Carmine Lorenzo (Dennis Franz).

## Premis

* 2004 AVN Award – Millor actriu de repartiment – Heart of Darkness
* 2004 AVN Award – Millor Escena de Sexe en Grup – Looking In
* 2004 AVN Award – Millor Escena de Sexe Femenina – Snakeskin

## Filmografia

* Caught From Behind 27 (1997)
* Carretera perduda (Lost Highway) (1997)
* Curse of the Lesbian Love Goddess
* La Dresseuse (1998), d'Alain Payet (1998) de Ron Jeremy
* The Violation of Mirage (2000)
* À Feu et à Sexe sur la Riviera (2000), d'Alain Payet
* 2000 ans d'amour (2000), d'Alain Payet
* La Course au sexe (2000), d'Alain Payet
* The Violation of Briana Banks (2001)
* Interdits (2001), de Bionca
* The Violation of Kate Frost (2001)
* The Violation of Kiki Daire (2001)
* No Man's Land (2002)
* Deep Inside Dru Berrymore (2003)

## Referències

* 1 2 3 «Past Winners». AVN Awards. Arxivat de l'original el 2008-03-31. [Consulta: 22 setembre 2008].

## Enllaços externs

* Lloc web oficial Arxivat 2008-09-12 a Wayback Machine. (anglès)
* Dru Berrymore a l'Internet Adult Film Database
* Dru Berrymore a l'European Girls Adult Film Database
* Dru Berrymore a l'Adult Film Database
# Dodoma

Dodoma és la capital oficial de Tanzània. La seva població estimada és de 410.956 habitants el 2012. Està situada al centre del país.

## Història

Dodoma va ser fundada pels colonitzadors alemanys el 1907 durant la construcció del ferrocarril del centre de Tanzània.
Al curs dels anys 1970, aparegueren els primers projectes de transferir la capital de Dar es Salaam a Dodoma. El 1973, el govern de Tanzània va anunciar que la capital passaria a ser Dodoma perquè estava situada al centre del país i tenia bones comunicacions, un clima agradable i hi havia espai perquè es pogués desenvolupar. L'arquitecte nord-americà James Rossant va elaborar els plànols per a la nova capital el 1986, amb el suport de les Nacions Unides. L'Assemblea Nacional de Tanzània s'hi va traslladar al febrer de 1996, però avui dia nombroses estructures oficials són encara a Dar es Salaam, que continua sent la capital comercial del país.

## Educació

A Dodoma, hi ha dues universitats: la St. Johns University of Tanzania, gestionada per l'Església anglicana de Tanzània, i la Universitat de Dodoma, que actualment té uns 22.000 estudiants. Les dues universitats van obrir oficialment el 2007.
# Salvador Sadurní i Urpí

Salvador Sadurní i Urpí (L'Arboç, 3 d'abril del 1941) va ser un destacat futbolista català dels anys 60 i 70 del segle xx que jugava a la posició de porter. Va ser internacional amb la selecció catalana i amb la selecció espanyola.

## Biografia

Salvador Sadurní va néixer a l'Arboç del Penedès el 1941. Va ser un dels gran porters de la història del Barça amb 16 anys al club. És considerat el gran successor d'Antoni Ramallets a la porteria blau-grana, tot i que va tenir forta competència, primer amb Pesudo i després amb Reina.
Debutà amb el Barça l'11 de maig de 1961 a Gijón. La seva primera temporada al club va acabar amb un gran premi, com fou la seva convocatòria per a la Copa del Món de Futbol 1962 tot i que no jugà cap partit. L'any següent, el 8 de gener, va debutar amb la selecció estatal a Barcelona contra França amb empat a zero al final del partit. Només fou 10 vegades internacional (amb 8 gols encaixats), ja que comptà amb la competència del porter basc José Ángel Iríbar. Amb el Barça guanyà una lliga (1974), tres copes i una Copa de Fires com a títols més destacats. A més guanyà el Trofeu Zamora al porter menys golejat de la lliga en tres ocasions (1969, 1974 i 1975).
L'any 1976, a l'edat de 35 anys, es retirà del futbol en actiu. l'1 de setembre d'aquell any va rebre un homenatge del club juntament amb els seus companys Antoni Torres i Joaquim Rifé, amb un partit amistós contra l'Stade Reims en què el Barça guanyà per 2 a 0.

## Trajectòria esportiva

* CE Vendrell
* CE Mataró (cedit)
* FC Barcelona 1961-1976

## Palmarès

* 1 Lliga espanyola: 1973-74
* 3 Copes espanyoles: 1963, 1968, 1971
* 1 Copa de les Ciutats en Fires: 1965-66
* 1 Finalíssima de la Copa de les Ciutats en Fires: 1971
* 1 Campionat d'Espanya d'aficionats: 1960

## Referències

* 1 2 3 4 5 6 7 8 Mundo Deportivo, 18 febrer de 1989, Galería de internacionales
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434

## Enllaços externs

* Salvador Sadurní i Urpí a BDFutbol
# Llac de Truchillas

El Llac Truchillas (Llagu Truitiellas en dialecte cabreirés) és un espai natural protegit per la Junta de Castella i Lleó de la Província de León (Espanya).
El seu origen és glaciar. Ocupa 1.066 hectàrees (10,6 km²).
El llac Truchillas pertany al municipi de Truchas. Es troba a la part baixa del riu Eria dominat pel pic Vizcodillo.

## Enllaços externs

* Fundación del Patrimonio Natural de Castilla y León Arxivat 2015-09-24 a Wayback Machine.
# Timo Roosen

Timo Roosen (Tilburg, Brabant del Nord, 11 de gener de 1993) és un ciclista neerlandès que competeix professionalment des del 2014 i actualment a l'equip Team DSM-Firmenich PostNL. En el seu palmarès destaca el campionat nacional en ruta del 2021.

## Palmarès

* 2011
** Vencedor d'una etapa al Sint-Martinusprijs Kontich
* 2013
** Vencedor d'una etapa al Tour de Berlín
* 2014
** Vencedor d'una etapa al Kreiz Breizh Elites
* 2017
** 1r a la Tacx Pro Classic
** Vencedor d'una etapa al Tour dels Fiords
* 2021
** Campió dels Països Baixos en ruta
* 2022
** Vencedor d'una etapa a la Volta a Burgos

### Resultats a la Volta a Espanya

* 2015. 95è de la classificació general

### Resultats al Tour de França

* 2016. 111è de la classificació general
* 2017. Abandona (19a etapa)
* 2018. 137è de la classificació general

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
Plantilla:Team DSM-Firmenich PostNL
# Tossal de la Capella

El Tossal de la Capella és una muntanya de 635 metres que es troba a ponent del poble de Santa Fe, al municipi de les Oluges, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alphonse Borrelly

Alphonse Louis Nicolas Borrelly (va néixer el 8 de desembre de 1842 i va morir el 28 de febrer de 1926) fou un astrònom francès que va treballar a l'Observatori de Marsella i va ser descobridor de diversos asteroides i estels, entre el que es troba el cometa periòdic 19P/Borrelly.
L' Acadèmia Francesa de les Ciències li va atorgar el Prix Valz l'any 1903 i el Prix Lalande l'any 1909.
L'asteroide (1539) Borrelly va ser nomenat en el seu honor.

## Referències

* ↑ «Séance du 21 décembre». Le Moniteur scientifique du Doctor Quesneville, 01-02-1904, pàg. 156–157.
* ↑ «Séance du 20 décembre». Le Moniteur scientifique du Doctor Quesneville, 01-02-1910, pàg. 143–144.

## Enllaços externs

* Bosler, J «Alphonse Borrelly (article nécrologique)». Journal des Observateurs, 9, 169, 1926.
# Zoil (metge)

Zoil (en llatí Zoilus, en grec antic Ζώϊλος) era un metge grec que va viure al segle I aC o una mica abans, ja que el menciona Andròmac el jove.
Sembla que va dedicar atenció especial a les malalties dels ulls perquè se l'anomena ὁ ὀφθαλμικός (oftàlmic). Algunes de les seves fórmules mèdiques les va conservar Galè. També en parlen Alexandre de Tral·les, Aeci i Nicolau Mirepsos.

## Referències

* ↑ W.A.G., Zoilus a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1330
# Xenophrys spinata

Xenophrys spinata és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Lau, M.W.N. & Ermi, Z. 2004. Xenophrys spinata. Llista Vermella d'Espècies Amenaçades de la UICN 2006. Consulta: 14 de gener de 2008.
# Òxid d'estany

«Òxid d'estany» té aquests significats:
* Òxid d'estany(II) (òxid estannós), SnO
* Òxid d'estany(IV) (diòxid d'estany, òxid estànnic), SnO₂
# Xerraire de Rippon

El xerraire de Rippon (Liocichla ripponi) és un ocell de la família dels leiotríquids (Leiothrichidae).

## Hàbitat i distribució

Habita el sotabosc, matolls i pastures del nord de Laos i nord del Vietnam al nord-oest de Tonquín, al sud-oest de la Xina, sud-oest de Yunnan, centre i est de Myanmar i nord-oest de Tailàndia.

## Referències

* ↑ «Xerraire de Rippon». Cercaterm. TERMCAT, Centre de Terminologia. Rev. 20/12/2021(català)
# Zaherita

La zaherita és un mineral de la classe dels sulfats. Cristal·litza en el sistema triclínic i la seva fórmula és: Al₁₂(SO₄)₅(OH)$_{26}$·20H₂O. A temperatura ambient el mineral pateix deshidratació reversible.
Va ser descobert l'any 1977 a la seva localitat tipus: Salt Range, Panjab, Pakistan. Va ser anomenada així per Mohammed Abduz Zaher, geòleg del servei geològic de Bangladesh.
Segons la classificació de Nickel-Strunz, la zaherita pertany a «07.DE: Sulfats (selenats, etc.) amb anions addicionals, amb H₂O, amb cations de mida mitjana només; sense classificar» juntament amb els següents minerals: mangazeïta, carbonatocianotriquita, cianotriquita, schwertmannita, tlalocita, utahita, coquandita, osakaïta, wilcoxita, stanleyita, mcalpineïta, hidrobasaluminita, volaschioita, lautenthalita i camerolaïta.

## Referències

* 1 2 «Zaherite» (en anglès). Mindat. [Consulta: 20 juliol 2015].
* 1 2 «Zaherite Mineral Data» (en anglès). Webmineral. [Consulta: 20 juliol 2015].
# Zinczippeïta

La zinczippeïta és un mineral de la classe dels sulfats, que pertany al grup de la zippeïta. Rep el seu nom per ser l'anàleg de zinc de la zippeïta.

## Característiques

La zinczippeïta és un sulfat de fórmula química Zn(UO₂)₂(SO₄)O₂·3,5H₂O. Cristal·litza en el sistema monoclínic. La seva duresa a l'escala de Mohs és 2.
Segons la classificació de Nickel-Strunz, la zinczippeïta pertany a «07.EC: Uranil sulfats amb cations de mida mitjana i grans» juntament amb els següents minerals: cobaltzippeïta, magnesiozippeïta, niquelzippeïta, natrozippeïta, zippeïta, rabejacita, marecottita, sejkoraïta-(Y) i pseudojohannita.

## Formació i jaciments

Va ser descoberta l'any 1976 a la mina Hillside, a Bagdad, localitat que pertany al districte d'Eureka, al comtat de Yavapai (Arizona, Estats Units). També ha estat descrita en un parell de localitats de la República Txeca, a Itàlia, a Eslovàquia i a Eslovènia.

## Referències

* ↑ «Zinczippeite» (en anglès). Mindat. [Consulta: 1r juliol 2017].
# Zosterop de Woodford

El zosterop de Woodford (Zosterops superciliosus) és un ocell de la família dels zosteròpids (Zosteropidae).

## Hàbitat i distribució

Habita boscos i vegetació secundària de l'illa Rennell, a les illes Salomó sud-orientals.

## Taxonomia

Ha estat inclosa a l'obsolet gènere Woodfordia, però actualment es considera un membre del gènere Zosterops.

## Referències

* ↑ «Zosterop de Woodford». Cercaterm. TERMCAT, Centre de Terminologia. Rev. 20/12/2021(català)
* ↑ RG Moyle, CE Filardi, CE Smith i J Diamond. 2009. Explosive Pleistocene diversification and hemispheric expansion of a “great speciator”. Proceedings of the National Academy of Sciences 106: 1863–1868.
# Yeixim Khan

Yeixim Khan (Ishim Khan) fou kan de l'Horda Petita Kazakh. Era fill d'Erali Khan al que va succeir a la seva mort el juny del 1794. Una part de l'Horda va proclamar llavors kan al seu parent Abu l-Ghazi Khan, fill de Ghaip Khan (que havia estat kan de Khivà). Yeixim era favorable a Rússia i home de bon caràcter i aviat fou reconegut, però els kazakhs no volien sotmetre's a Rússia i molts insistien a retirar-se cap al Sirdarià.
Yeixim va informar a les autoritats d'Orenburg de la situació i del fet que no podia castigar a les bandes de saquejadors que operaven instigades pel cap rebel Sirim Batir. El 1795 aquest darrer, aliat al kan de Bukharà, va intentar aliar-se també amb el kan de Khivà, i va escriure una carta insolent al governador d'Ufa, fent tot seguit un atac a Ilezhoigorodok, la fortalesa dels calmucs, i altres punts de la línia de fortins de l'Iletzk. Yeshim va capturar dos dels seus homes i els rebels li van arribar a imposar una multa (kun) de dos mil ovelles. El setembre de 1795 els partidaris de Yeixim es van reunir prop d'Orenburg i van fer formalment l'elecció de kan (17 de setembre de 1795). Yeshim va proclamar com a política la vida tranquil·la i en pau amb Rússia, principis als que es va mantenir fidel.
Sirim Batir i els seus, hostils a aquesta política, el van atacar sobtadament prop de la posició fortificada de Krasnoiarsk (novembre de 1797) i Yeixim va morir. Les seves terres foren saquejades i els kazakhs van atacar repetidament les posicions russes de frontera. El govern de l'Horda fou confiat a un consell amb dos representants de cada tribu presidit per Aichuvak Khan, fill d'Abu l-Khayr Khan.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Zinebi

El Festival Internacional de Cinema Documental i Curtmetratge de Bilbao (ZINEBI) és un festival internacional de cinema anual que se celebra a Bilbao des de 1959. Premia curtmetratges (de ficció, documentals i animació), llargmetratges dirigits per realitzadors novells i projectes documentals.
Des de 1974, és l'únic festival internacional d'Espanya reconegut per la FIAPF en la categoria de documental i curtmetratge. També ha estat acreditat per l'Acadèmia de les Arts i les Ciències Cinematogràfiques com a classificatori per als Oscar, per als BAFTA que atorga la indústria cinematogràfica britànica, per als Premis Goya espanyols i, des de 2021, per als Premis del Cinema Europeu que concedeix anualment la Acadèmia del Cinema Europeu.
Organitzat pel Teatre Arriaga, el festival compta en l'actualitat amb finançament institucional i patrocini del Ajuntament de Bilbao.
La secció oficial del festival està formada per dues competicions:
* Concurs Internacional de Curtmetratge (animació, ficció i documental).
* Concurs Internacional ZIFF - ZINEBI FIRST FILM, de llargmetratges opera prima.
A més, compta amb altres seccions no competitives:
* BEAUTIFUL DOCS - Panorama de documentals del món.
* Bertoko Begiradak - Mirades des d'Euskadi, secció dedicada a la producció de llargmetratges i curtmetratges bascos.
També organitza cicles temàtics i retrospectives, així com projeccions especials entorn de cineastes o temàtiques concretes.
Amb el nom ZINEBI Meetings, el festival organitza taules rodones, tallers, conferencies, performances, trobades amb directors/as i festes amb música en directe.

## Premis

* Gran premi de ZINEBI
* Gran premi del cinema basc
* Gran premi del cinema espanyol
* Gran premi ZIFF-ZINEBI First Film
* Mikeldi al curtmetratge de ficció
* Mikeldi al curtmetratge d'animació
* Mikeldi al curtmetratge documental
* Premi al guió-Fundació SGAE
* Premi del públic EITB
* Premi Cineclub FAS
* Premi Unicef

## Referències

* ↑ «Zinebi celebra online la tercera edición de su foro profesional de cine documental con ocho proyectos | Cine y Tele» (en castellà). [Consulta: 21 gener 2021].
* ↑ «Bilbao International Festival of Documentary and Short Films». IMDb. [Consulta: 28 maig 2020].
* ↑ «History of the Festival». Zinebi. Arxivat de l'original el 15 de febrer 2020. [Consulta: 28 maig 2020].
* ↑ «Premios ZINEBI» (en espanyol europeu). [Consulta: 18 març 2022].
* ↑ «Programación (Concurso Internacional de Cortometraje) - ZINEBI». zinebi.eus. [Consulta: 18 març 2022].
* ↑ «La Fundación SGAE otorgará el Premio al Mejor Guion Vasco en Zinebi 2020». Arxivat de l'original el 2020-11-01. [Consulta: 25 novembre 2022].
* ↑ «UNICEF hará entrega de un premio en la 50ª edición de ZINEBI» (en castellà). UNICEF, 28-11-2008. [Consulta: 22 gener 2021].

## Bibliografia

* Aparicio C, Ruiz JM, Yáñez J (editores). Cortografías. Mapas del cortometraje español (2010-2019). Alcalá de Henares: ALCINE; 2021. ISBN 978-84-09-29432-9

## Enllaços externs

* Pàgina web oficial
# Šestanovac

Šestanovac és un municipi de Croàcia situat al comtat de Split-Dalmàcia. El 2020 tenia una població estimada de 1.700 habitants.

## Referències

* ↑ «Split-Dalmacija (County, Croatia) - Population Statistics, Charts, Map and Location» (en anglès), 9 desembre 2021. [Consulta: 31 desembre 2021].